Հիշեցնենք, տարիներ տևած բանակցություններից հետո երեկ Բրյուսելում Արևելյան գործընկերության գագաթնաժողովի շրջանակում Հայաստանի և Եվրամիության միջև ստորագրվեց Համապարփակ և ընդլայնված գործընկերության համաձայնագիրը: «Այս համաձայնագիրը սոսկ նոր իրավական փաստաթուղթ չէ, դրա հիմքում ընկած են ժողովրդավարության արմատավորման կարևոր դրույթներ», - ըստ նախագահականի հաղորդագրության՝ գագաթնաժողովում իր ելույթում մասնավորապես հայտարարել է Սերժ Սարգսյանը, հավելելով, որ այդ դրույթներն արդյունավետ կյանքի կոչելը կենսական կարևորություն ունի Հայաստանում հետագա բարեփոխումները հաջողությամբ իրականացնելու տեսանկյունից: